Gugl omogućava posete muzejima
Američki internet gigant Gugl otvorio je vrata nekih od najvažnijih svetskih muzeja nudeći snimke čuvenih umetničkih slika i predmeta 
Ranije, ako ste želeli da proučavate najstariju masku - 9 hiljada godina staro ljudsko lice izdubljeno u drvetu, pronađeno u Judejskoj pustinji - morali ste da putujete u Jerusalim. Ali sada, zahvaljujući saradnji Gugla sa svetskim muzejima i galerijama, taj umetnički predmet iz neolita mogu da vide u ultravisokoj rezoluciji ljudi širom sveta. Maska je jedan od 250 objekata snimljenih u tom muzeju u okviru projekta Gugl art prodžekt, koji nudi snimke predmeta i prividnu šetnju kroz muzeje uz pomoć iste tehnologije koju Gugl koristi za snimanje ulica u projektu Gugl strit vju. Za posetu muzejima nije neophodno otvoriti nikakav nalog. Na početnoj stranici korisnik može da bira muzeje ili umetnike, a zatim da započne ili prividnu šetnju kroz muzej ili da posmatra dela određenog umetnika sve do najsitnijih detalja. Objašnjenja su data na nekoliko svetskih jezika, a navigacija po sajtu je vrlo pristupačna. Projekat Gugl art je pokrenut u februaru u 17 muzeja, među kojima su londonska Galerija Tejt, njujorški muzej Metropoliten, galerija Ufici u Firenci i Muzej Van Gog u Amsterdamu. Do sada, snimanje je obavljeno u 151 muzeju u 40 zemalja, kaže direktor Guglovog predstavništva u Izraelu, profesor Josi Matias. , kaže profesor Matias. Među drugim ponuđenim eksponatima iz Izraelskog muzeja su unutrašnjost sinagoge Vitorio Veneto iz 18. veka, slika Kloda Monea Vodeni ljiljani i bronzani medaljon rimskog imperatora Titusa, na kome je prikazan rimski Koloseum. Ovom projektu prethodila je prošlogodišnja saradnja sa Guglom u snimanju i predstavljanju publici antičkih biblijskih Svitaka iz Mrtvog mora, koje korisnici sada mogu da razgledaju do najsitnijih detalja. Direktor Izraelskog muzeja, Džejms Snajder, kaže da prividna poseta muzejima verovatno neće odvraćati zainteresovane od istinske posete. „“, kaže Snajder. Tehničari Gugla mesecima su snimali muzeje kamerama na montiranim na specijalnim platformama ili na triciklima. Sajt Gugl art prodžekt sada nudi više od 30 hiljada snimaka visoke rezolucije iz muzeja širom sveta. Mogućnost zumiranja slike omogućava da se vide čak i sitne pukotine na slici, koje su gotovo nevidljive kada se gledaju uživo. Na primer, na ovoj slici Pitera Pola Rubensa moguće je videti kako je umetnik precizno naslikao suze na licu jedne od boginja.